ᱨᱮᱱᱩ ᱪᱚᱠᱨᱚᱵᱚᱨᱛᱤ

ᱨᱮᱱᱩ ᱪᱚᱠᱨᱚᱵᱚᱨᱛᱤ (᱑᱙᱑᱗ - ᱑᱙᱙᱔) ᱫᱚ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱱ ᱱᱮᱛᱟ, ᱥᱚᱝᱥᱚᱫ ᱨᱟᱹᱥᱤᱭᱟᱹ ᱟᱨ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱨᱮᱱᱩ ᱪᱚᱠᱨᱚᱵᱚᱨᱛᱤ ᱫᱚ ᱑᱙᱑᱗ ᱥᱮᱨᱢᱟ ᱨᱮᱭᱟᱜ ᱒᱑ ᱚᱠᱴᱚᱵᱚᱨ ᱠᱳᱞᱠᱟᱛᱟ ᱨᱮ ᱥᱟᱫᱷᱚᱱ ᱪᱚᱸᱫᱽᱨᱚ ᱟᱨ ᱵᱽᱨᱚᱢᱦᱚᱠᱩᱢᱟᱨᱤ ᱨᱟᱭ ᱛᱟᱹᱠᱤᱱᱟᱜ ᱢᱤᱫ ᱱᱟᱢᱰᱟᱠ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱠᱳᱞᱠᱟᱛᱟ ᱨᱮᱭᱟᱜ ᱞᱳᱨᱮᱴᱳ ᱦᱟᱣᱩᱥ ᱟᱨ ᱵᱷᱤᱠᱴᱳᱨᱤᱭᱟ ᱤᱱᱥᱴᱤᱴᱤᱭᱩᱰ ᱟᱨ ᱠᱮᱢᱵᱨᱤᱡᱽ ᱨᱮᱭᱟᱜ ᱱᱤᱣᱱᱟᱢ ᱠᱚᱞᱮᱡᱽ ᱨᱮᱭ ᱯᱟᱲᱦᱟᱣ ᱟᱠᱟᱱᱟ ᱾ ᱠᱳᱞᱠᱟᱛᱟ ᱨᱮ ᱚᱱᱟᱨᱥ ᱨᱮ ᱜᱨᱮᱡᱩᱭᱮᱴ ᱛᱟᱭᱚᱢ ᱩᱱᱤ ᱫᱚ ᱠᱮᱢᱵᱨᱤᱡᱽ ᱨᱮ ᱤᱝᱞᱤᱥ ᱥᱟᱶᱦᱮᱫ ᱨᱮ ᱢᱤᱫ ᱴᱨᱤᱯᱳ ᱮ ᱦᱟᱢᱮᱴ ᱞᱮᱫᱟ ᱾Samsad Bangali Charitabhidhan (Biographical Dictionary) by Anjali Bose, Vol II,  3rd edition 2004, page 309, , (in Bengali) Sishu Sahitya Samsad Pvt. Ltd., 32A Acharya Prafulla Chandra Road, Kolkata-700009

ᱵᱤᱫᱷᱟᱱ ᱪᱚᱸᱫᱽᱨᱚ ᱨᱚᱭ ᱨᱮᱱ‌ ᱜᱚᱨᱚᱢ ᱛᱮᱫ, ᱩᱱᱤ ᱴᱷᱮᱱ ᱠᱷᱚᱱ ᱪᱚᱠᱨᱚᱵᱚᱨᱛᱤ ᱫᱚ ᱨᱟᱡᱽᱟᱹᱨᱤ ᱨᱮ ᱨᱩᱪᱤ ᱮ ᱦᱟᱛᱟᱣ ᱞᱮᱫᱟ ᱾ ᱑᱙᱓᱘ ᱥᱮᱨᱢᱟ ᱨᱮ ᱩᱱᱤ ᱧᱩᱛᱩᱢᱟᱱ ᱵᱽᱨᱤᱴᱤᱥ ᱠᱚᱢᱤᱭᱩᱱᱥ ᱨᱚᱡᱚᱱᱤ ᱯᱚᱞᱚᱢ ᱫᱚᱛᱛᱚ ᱟᱜ ᱚᱨᱥᱚᱝ ᱨᱮ ᱦᱮᱡ ᱮᱱᱟ ᱟᱨ ᱜᱨᱮᱴ ᱵᱽᱨᱤᱴᱮᱱ ᱨᱮᱭᱟᱜ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱭ ᱥᱮᱞᱮᱫ ᱮᱱᱟ ᱾ ᱚᱱᱟ ᱥᱮᱨᱢᱟ ᱜᱮ ᱩᱱᱤ ᱥᱤᱧᱚᱛ ᱛᱮ ᱨᱩᱣᱟᱹᱲ ᱦᱮᱡ ᱠᱟᱛᱮ ᱥᱤᱧᱚᱛ ᱨᱮᱭᱟᱜ ᱚᱵᱳᱭᱫᱷᱳ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱭᱟᱜ ᱨᱟᱹᱥᱤᱭᱟᱹ ᱦᱩᱫᱟᱹ ᱮ ᱦᱟᱢᱮᱴ ᱞᱮᱫᱟ ᱟᱨ ᱞᱮᱸᱜᱟ ᱨᱟᱡᱽᱟᱹᱨᱤ ᱨᱮᱭ ᱢᱮᱥᱟ ᱮᱱᱟ ᱾

ᱵᱟᱯᱞᱟ ᱟᱨ ᱨᱟᱡᱽᱟᱹᱨᱤ
ᱩᱱᱤ ᱑᱙᱔᱒ ᱥᱮᱨᱢᱟ ᱨᱮ ᱧᱩᱛᱩᱢᱟᱱ ᱡᱟᱨᱱᱟᱞᱤᱥᱴ ᱱᱤᱠᱷᱤᱞ ᱪᱚᱠᱨᱚᱵᱚᱨᱛᱤ ᱥᱟᱶ ᱮ  ᱵᱟᱯᱞᱟ ᱞᱮᱱᱟ ᱾ ᱯᱩᱱᱜᱮᱞ ᱜᱮᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱩᱱᱤ ᱫᱚ ᱠᱳᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱤᱝᱞᱤᱥ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱢᱚᱦᱤᱞᱟ ᱟᱛᱛᱚᱨᱚᱠᱠᱷᱟ ᱥᱚᱢᱤᱛᱤ ᱵᱮᱱᱟᱣ ᱨᱟᱠᱟᱵ ᱨᱮ 
ᱨᱟᱹᱱᱤ ᱢᱤᱛᱨᱚ ᱫᱟᱥᱜᱩᱯᱛᱚ ᱟᱨ ᱢᱟᱱᱤᱠᱩᱱᱛᱚᱞᱟ ᱥᱮᱱ ᱥᱟᱶ ᱥᱟᱶᱛᱮ ᱩᱱᱤ ᱦᱚᱸ ᱮᱱᱮᱢ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱛᱮ ᱛᱮᱵᱷᱟᱜᱟ ᱟᱸᱫᱳᱲ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾Women in Tebhaga Movement, India Net Zone ᱚᱵᱷᱟᱹᱜᱤᱭᱟᱹ ᱛᱤᱨᱞᱟᱹ ᱠᱚ ᱜᱚᱲᱚ ᱞᱟᱹᱭ ᱩᱱᱤ ᱫᱚ ᱟᱡ ᱜᱚᱜᱚ ᱥᱟᱶ ᱱᱟᱨᱤ ᱥᱮᱵᱷᱟ ᱥᱚᱝᱜᱷ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱔᱗ ᱥᱮᱨᱢᱟ ᱨᱮ, ᱡᱚᱠᱷᱚᱱ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱚᱵᱳᱭᱫᱷᱳ ᱢᱮᱱ ᱛᱮ ᱠᱚ ᱩᱪᱷᱟᱹᱱ ᱞᱮᱫᱟ, ᱩᱱ ᱚᱠᱛᱚ ᱩᱱᱤ ᱫᱚ ᱩᱠᱩ ᱨᱮᱭ ᱛᱟᱦᱮᱸ ᱠᱟᱱᱟ ᱾

ᱩᱱᱤ ᱫᱚ ᱑᱙᱕᱒ ᱟᱨ ᱑᱙᱕᱗ ᱥᱮᱨᱢᱟ ᱨᱮ ᱵᱚᱥᱤᱨᱦᱟᱴ ᱠᱷᱚᱱ ᱟᱨ ᱑᱙᱖᱒ ᱨᱮ ᱵᱮᱨᱟᱠᱯᱩᱨ ᱠᱷᱚᱱ ᱞᱳᱠᱥᱚᱵᱷᱟ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾ ᱑᱙᱖᱔ ᱥᱮᱨᱢᱟ ᱨᱮ ᱥᱤ.ᱯᱤ.ᱟᱭ ᱦᱟᱹᱴᱤᱧ ᱮᱱ ᱛᱟᱭᱚᱢ, ᱩᱱᱤ ᱫᱚ ᱢᱟᱨᱮ ᱟᱜ ᱨᱮᱜᱮ ᱛᱟᱦᱮᱸ ᱨᱮᱭᱟᱜ ᱮ ᱜᱚᱴᱟ ᱞᱮᱫᱟ, ᱟᱨ ᱑᱙᱖᱗ ᱟᱨ ᱑᱙᱗᱑ ᱥᱮᱨᱢᱟ ᱨᱮ ᱵᱟᱨ ᱫᱷᱟᱣ ᱚᱱᱟ ᱢᱤᱫ ᱵᱟᱪᱷᱱᱟᱣ ᱛᱟᱞᱢᱟ ᱠᱷᱚᱱ ᱜᱮ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ (ᱢᱟᱨᱠᱥᱤᱥᱴ) ᱨᱮᱱ ᱨᱟᱹᱥᱤᱭᱟᱹ ᱢᱳᱦᱟᱢᱢᱚᱫ ᱤᱥᱢᱟᱭᱤᱞ ᱴᱷᱮᱱ ᱮ ᱦᱤᱨᱟᱹᱣ ᱚᱪᱚ ᱞᱮᱱᱟ ᱾

ᱯᱩᱱ ᱜᱮᱥᱮᱨᱢᱟ ᱜᱟᱱ ᱨᱮᱭᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱨᱮ ᱩᱱᱤ ᱟᱭᱢᱟ ᱠᱟᱹᱢᱤᱭᱟᱹ ᱠᱚᱣᱟᱜ ᱟᱸᱫᱳᱲ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ, ᱟᱭᱢᱟ ᱵᱚᱸᱫᱷ ᱮ ᱥᱟᱯᱲᱟᱣ ᱞᱮᱫᱟ ᱟᱨ ᱟᱭᱢᱟ ᱫᱷᱟᱣ ᱜᱮ ᱡᱮᱦᱮᱞ ᱛᱮᱭ ᱪᱟᱞᱟᱣ ᱟᱠᱟᱱᱟ ᱾ ᱛᱤᱨᱞᱟᱹ ᱟᱸᱫᱳᱲ ᱠᱚᱨᱮ ᱩᱱᱤ ᱟᱡᱟᱜ ᱡᱤᱣᱤᱭ ᱟᱞᱟᱭ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱟᱭᱢᱟ ᱥᱚᱝᱥᱚᱫᱷᱚᱱ ᱨᱮᱭᱟᱜ ᱮᱠᱥᱤᱠᱤᱭᱩᱴᱤᱵᱷ ᱠᱚᱢᱤᱴᱤ ᱨᱮᱭ ᱛᱟᱦᱮᱸ ᱠᱟᱱᱟ । 

ᱥᱟᱹᱠᱷᱹᱭᱟᱹᱛ

ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ